Week 1 (6/7-6/11) | Joe in CRO
The URI to TrackBack this entry is: https://diggingjoeevans.wordpress.com/2010/06/11/week-1-67-611/trackback/ Please click here to see Joan's race in 1952.
Medallists for the Olympic women's 100m backstroke Joan Harrison, with Geertje Wielema (Neth) and Jean Stewart (NZ) at Helsinki in 1952.
OL heldin onthou goud van 1952
OOS-LONDEN. Vier-en-veertig jaar gelede het tienduisende mense in die strate van Oos-Londen saamgedrom om een van Suid-Afrika se laaste Olimpiese gouemedalje-wenners 'n oorweldigende verwelkoming te gee. Gister het Joan Harrison Breetzke, wenner van die 100m-rugslag in 1952 in Helsinki, 'n telegram van gelukwense aan Penny Heyns, Suid-Afrika se eerste gouemedalje-wenner sedert Harrison Breetzke en Esther Brand dit laas verower het, in Atlanta gestuur.
``Baie geluk met jou wêreldrekord Welkom tot Goud Joan Harrison Breetzke (100m-rugslag in Helsinki 1952),'' het die boodskap gelui. Harrison Breetzke het gister aan Die Burger gesê: ``Ek is baie bly vir Penny se onthalwe dat sy 'n goue medalje verower het. Dit is 'n groot oomblik vir Suid-Afrika en ek weet baie goed hoe trots en emosioneel sy op die wenners- podium moes gevoel het. Ek onthou goed hoe emosioneel ek as 'n 16-jarige gevoel het.'' Sy sê sy onthou die oorweldigende blydskap van haar Suid-Afrikaanse spanmaats die meeste nadat sy die medalje verower het. ``Hulle het op my afgestorm, omhels en aanhoudend gelukgewens.''
Oorwinning 'nie maklik' Haar oorwinning was nie maklik nie. Die Saterdag vóór haar sege het sy meegeding in die 100 m-vryslag. Oor die eerste plek was daar geen twyfel nie, maar drie swemmers het omtrent gelyk klaargemaak in die tweede plek. Harrison Breetzke was een van hulle, maar die beoordelaars het haar vierde geplaas. Haar afrigter, Alex Bulley, oortuig daarvan dat sy van 'n tweede plek beroof is, het haar gemotiveer en meer vasberade gemaak vir die 100m-rugslag die volgende Donderdag.
Sy was nie die gunsteling nie, maar het van nêrens gekom en die Nederlander Geertje Wielema en die Nieu- Seelander Jean Stewart uitgestof om met die goue medalje weg te stap. Met haar terugkeer na Oos-Londen is sy soos 'n heldin terugverwelkom. Sy het in 'n afslaankap-motor deur die strate gery terwyl derduisende mense langs die strate gestaan het. Harrison Breetzke het in die somer en winter in die Quanza, 'n seewater swembad by Orient Strand in Oos- Londen, geoefen.
Wanneer sy in die winter saans by die huis gekom het, het haar ma haar in warm komberse toegedraai voordat sy in 'n warm bad gestop is. Die koue het in 1954 tot haar ont trekking uit die Statebond Spele gelei toe sy nie meer die koue water van die seeswembad kon hanteer nie. Harrison Breetzke is die ma van drie uitblinker seuns. Jon is 'n Springbok waterpolospe ler, Derek 'n junior Springbok in lewensredding en Brian het Suid-Afrikaanse kleure verwerf in lewensredding en 'n goue medalje verower op die onlangse lewensredding-wêreldkampioenskapsbyeenkoms.
Joan Harrison with her swimming coach Bunny Clark, sporting the colours of the Border ASA.